open-index/open-wikipedia-markdown huggingface dataset:
Dubbelbanddrawwertjie

Die **Dubbelbanddrawwertjie** (*Rhinoptilus africanus*) is 'n voëlspesie in die Glareolidae-familie. Dit word soms geklassifiseer as die enigste lid van die genus *Smutsornis* as *Smutsornis africanus* en word in Angola, Botswana, Ethiopië, Kenia, Namibië, Somalië, Suid-Afrika, Tanzanië en Zimbabwe aangetref. Die voël staan in Engels bekend as die *Double-banded Courser*.

## Identifikasie 
Die voël is 20 tot 24&nbsp;cm lank en weeg 70 tot 100g. Dit het 'n vlerkspan van 45&nbsp;cm. Die voël is witterrig met twee smal swart bande oor die bors, vandaar die naam. Daar is 'n prominente roomkleurige streep deurr die oë. Die rug is donker en geskub en die vlekdekvere het breë roomgeel rande.

Dit is 'n redelike algemene standvoël en plaaslike nomade van halfdorre en woestynvlaktes.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
U2

**U2** is 'n Ierse musiekgroep.

## Diskografie 
* *Boy* (1980)
* *October* (1981)
* *War* (1983)
* *The Unforgettable Fire* (1984)
* *The Joshua Tree* (1987)
* *Rattle and Hum* (1988) 
* *Achtung Baby* (1991)
* *Zooropa* (1993)
* *Pop* (1997)
* ''All That You Can't Leave Behind* (2000)
* *How to Dismantle an Atomic Bomb* (2004)
* *No Line on the Horizon* (2009)
* *Songs of Innocence* (2014)
* *Songs of Experience* (2017)
* *Songs of Surrender'' (2023)

## Eksterne skakels 
*
Tweede taal

'n **Tweede taal** is enige taal wat 'n mens na sy moedertaal leer. 'n Tweede taal kan by enige plek geleer word, soms leer mense tweede tale by die skool, soms leer hulle tweede tale by die huis. 

Dit is moontlik dat 'n mens meer as een tweede taal kan leer; meeste Suid-Afrikaners ken meer as een of twee tale want Suid-Afrika het elf amptelike tale (Afrikaans, Zoeloe, Xhosa, Noord-Sotho, Sotho, Ndebele, Tswana, Swazi, Venda, Tsonga en Engels). Dit is ook moontlik dat 'n mens sy tweede taal beter as sy eerste taal kan praat.
Europese tortelduif

__NOTOC__
Die **Europese tortelduif** (*Streptopelia turtur*) is 'n lid van die voëlfamilie Columbidae. In Suider-Afrika is die voëlspesie nog net vyf keer as 'n swerwer aangeteken, naamlik in Suid-Afrika, Namibië en Botswana.

Dit is 'n trekvoëlspesie met 'n suiderlike Palearktiese leefarea, insluitend Turkye en Noord-Afrika, alhoewel dit skaars is in noordelike Skandinawië en Rusland. Hierdie tortelduiwe oorwinter in Noord-Afrika, met enkele swerwers wat suidelike Afrika bereik.

In Europa het die getalle van die tortelduif baie afgeneem, omrede verandering in landboumetodes die voël se voeding bedreig. Op die trekroetes oor Malta en Siprus word hulle ook gejag en geëet. In 2016 maak die Maltese regering bekend dat in Malta 5&nbsp;000 voëls geskiet mag word, wat tot protes uit ander lidstate van die Europese Unie lei.

## Identifikasie 
duimnael|links|Eier van 'n Europese tortelduif
Die duif is groter as die lemoenduif. Dit is 26 tot 28&nbsp;cm lank en weeg 110 tot 180 gram. Die duif is duidelik gekleur en gemerk met 'n kenmerkende swart-en-wit nekvlek. Die vlerkdekvere het donker middelste dele wat teen die breë kastaiingbruin some afsteek. Tydens die vlug het die buitestert breë wit punte. Die jong duif het nie 'n nekvlek nie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Swjatowid

[duimnael|120px|regs|Die Zbruch-idool in [Krakau, Pole]]
[duimnael|120px|regs|Moderne Swjatowid-standbeeld in [Głogów, Pole]]
[duimnael|120px|regs|Moderne Swjatowid-standbeeld in [Otrebusy, Pole]]

**Swjatowid** (ook **Svetovid**, **Suvid**, **Svantevit**, **Zvantevith**, **Świętowit**, ens.) was die Slawiese god van oorlog, vrugbaarheid en oorvloed. Soms word na hom verwys as Beli (of Bjali) Wid (of Vide) (*Beli* = wit, helder), soos in ’n Serwiese volksgedig:

Vojevao Beli Vide
Tri god'ne s kleti Turci
A čet'ri s crni Ugri...

In Afrikaans:

Wit Wid het oorlog gevoer –
Drie jaar teen die vervloekte Turke
En vier teen die swart Hongare...

## Voorkoms 
Swjatowid word verbind met oorlog en voorspellings. Hy word uitgebeeld as ’n god met twee koppe wat vorentoe kyk en twee wat agtertoe kyk. Een standbeeld beeld hom uit met vier koppe wat elk in ’n ander rigting kyk, ’n simboliese verteenwoordiging van die vier windrigtings, en dalk ook die vier seisoene van die jaar. Elke gesig het ook ’n ander kleur: wit (noord, vir Wit-Rusland), rooi (wes), swart (suid, vir die Swartsee) en groen (oos).

Hy dra altyd sy swaard (soms boog) in die een hand en ’n drinkhoring in die ander. Swjatowid het ’n wit perd gehad wat in sy tempel aangehou is en deur priesters versorg is. Daar is geglo dat hy in gevegte op die perd gery het, wat gesorg het vir voorgevoelens. Oorwinnings in gevegte, handelsreise en geslaagde oeste het alles van Swjatowid afgehang.

## Etimologie 
Boris Ribakof het beweer dis die vier gesigte van die gode Peroen, Swarog, Lada en Mokosj. Saam kyk hulle na die vier uithoeke van die wêreld. Dit het aanleiding gegee tot die verkeerde verklaring van die god se naam as "wêreldsiener" (*swet* = "wêreld", *wid* = "sig"). Die vorms *Sventevith* en *Zvantewith* wys egter die naam is afgelei van die woorde *svętъ* (heilige) en *vit* (lord, heerser, wenner).

## Verwysings 
## Eksterne skakels 
* Swjatowid van die Argeologiese Museum Zbrucz in Krakau, Pole
* Die Swjatowid-monument – galerye van Poolse stede 
* Swjatowid-figuur wat in Wolin, Pole, ontdek is 

: *Hierdie artikel is merendeels vertaal vanaf die Engelse Wikipedia-artikel :en:Svetovid*
Gustavo Adolfo Bécquer

**Gustavo Adolfo Bécquer** (* 20 Februarie 1836 in Sevilla; † 22 Desember 1870 in Madrid) was 'n Spaanse digter, skrywer en joernalis.
Eric Burdon

**Eric Victor Burdon** (gebore 11 Mei 1941 in Newcastle, Engeland) is meestal bekend as die hoofsanger van die musiekgroep The Animals.

## Albums 
* *Sun Secrets* (1974)
* *Stop* (1975)
* *Survivor* (1977)
* *Darkness Darkness* (1980)
* *The Last Drive* (1980)
* *Comeback* (1982)
* *Power Company* (1983)
* *I Used To Be An Animal* (1988)
* *Access All Areas* (1993)
* *Official Live Bootleg #1, #2 & 2000* (1998, 2000, 2001)
* *Live in Seattle* (2002)
* *My Secret Life* (2004)
* *Athens Traffic Live* (2005)
* *Soul Of A Man* (2006)

## Eksterne skakels
Tuisblad/Voorblad ander tale

als:
am:
an:
ang:
ar:
arz:
ast:
az:
azb:
ba:
bar:
be:
be-tarask:
bg:
bn:
br:
bs:
ca:
ce:
ceb:
ckb:
cs:
cv:
cy:
da:
de:
el:
en:
eo:
es:
et:
eu:
fa:
fi:
fo:
fr:
frr:
fy:
ga:
gd:
gl:
glk:
gv:
ha:
he:
hi:
hr:
ht:
hu:
hy:
id:
io:
is:
it:
ja:
jv:
ka:
kk:
ko:
ku:
ky:
kw:
la:
lad:
lb:
li:
lld:
lmo:
lt:
lv:
mg:
min:
mk:
ml:
mr:
ms:
my:
mzn:
nds:
nds-nl:
new:
nl:
nn:
no:
oc:
pa:
pl:
pms:
pnb:
pt:
ro:
ru:
scn:
sco:
sh:
simple:
sk:
sl:
sq:
sr:
stq:
su:
sv:
sw:
szl:
ta:
te:
tg:
th:
tl:
tr:
tt:
uk:
ur:
uz:
vec:
vi:
vls:
vo:
wa:
war:
yi:
yo:
zea:
zh:
zh-min-nan:
zh-yue:
Saarbrücken

**Saarbrücken** (Luxemburgs: *Saarbrécken*, Frans: *Sarrebruck*) is die administratiewe hoofstad en grootste stad van die Duitse deelstaat Saarland.

Die huidige stad het in 1909 met die samesmelting van drie stede - Saarbrücken, St. Johann en Malstatt-Burbach - ontstaan en is vandag die politieke, ekonomiese en kulturele sentrum van die Saarland en setel van 'n universiteit.

## Etimologie 
Die naam van Saarbrücken het niks te doen met die moderne Nieuhoogduitse woord *Brücke* ("brug") aangesien die eerste verwysings na die nedersetting en sy kasteel in dokumente voorkom wat 500 jaar voor die oprigting van die eerste brug oor die Saar-rivier (die sogenaamde *Alte Brücke* of "Ou Brug") ontstaan het. Die oudste oorgelewerde naam *Sarabriga* is van Keltiese oorsprong - die eerste woorddeel *sara* beteken "rivier", die tweede (*briga*) word as "rots, groot steen" vertaal. Waarskynlik het die naam na die groot rots teenoor die Ou Brug verwys waarop die eerste kasteel opgerig is. 

## Verwysings
Interskole

**Interskole** is 'n gewilde Suid-Afrikaanse sportaktiwiteit waartydens twee of meer skole in verskillende sportitems meeding. Die byeenkoms is hoofsaaklik 'n atletiekbyeenkoms met verskeie nommers en 'n pawiljoen vol singende en aanmoedigende skoolkinders. Ander sporte soos rugby, netbal en tennis, wat ook gewilde skoolsporte is, kan by die kompetisie ingesluit word. Verskillende kompetisies gebruik verskillende puntetoekenningstelsels. Sommige ken 'n gegewe aantal punte aan 'n skool toe vir elke nommer wat deur hulle gewen is, en ander ken punte in dalende orde vir die rangresultate van die skole per nommer. Sommige kompetisies se uitslag word deur slegs een nommer bepaal — byvoorbeeld dat die wenner van die eersterugbyspan se wedstryd ook die wenner van die gehele kompetisie is.

## Sien ook 
* Interhuis
Netbal

duimnael|regs|300px|Netbalspelers in aksie.

**Netbal** is 'n spansport waarin twee seweledige spanne punte probeer aanteken deur 'n bal deur 'n korf te gooi. Die spel het in die Verenigde State as 'n variant van basketbal vir vroue ontwikkel. Die eerste spelreëls is in 1895 deur Clara Gregory Baer opgestel. Netbal word deur 20&nbsp;miljoen speelsters in meer as 70 lande gespeel. Dit is veral 'n gewilde sport in die Britse Statebond.

## Verwysings 
## Eksterne skakels 
*
Lys van lande volgens kuslynlengte

Hierdie is 'n **lys van lande volgens hul kuslynlengte**, in kilometer, gebaseer op data vir die jaar 2008 in die CIA Wêreldfeiteboek.  'n Kuslyn van nul dui aan dat die land deur ander lande omring is.

Die kuslynparadoks stel dit dat 'n kuslyn nie 'n presiese lengte het nie.  Die meting van die lengte van 'n kuslyn werk soos fraktaalmeetkunde deurdat dit verskil tussen verskillende skaal kaarte waarvolgens dit kuslyn uitgewerk word.  Hoe kleiner die skaalinterval is, hoe langer sal die kuslyn wees.  Hierdie vergrotingseffek is groter vir 'n kronkelende kuslyn as vir relatief gladde kuslyne.  Wanneer bv. na Kanada se kuslyn gekyk word op 'n skaalinterval van 500&nbsp;km is dit slegs ongeveer 20,000&nbsp;km lang (d.w.s. minder as 'n tiende van die waarde in die tabel); maar wanneer daar bv. na die Australiese kuslyn met 'n skaalinterval van 500&nbsp;km gekyk word is die lengte omtrent 12,500&nbsp;km (d.w.s. omtrent die helfte van die waarde in die tabel).

Die **kus/area verhouding** meet hoeveel meter van die kuslyn stem ooreen met elke vierkante kilometer van die grondgebied.  Die verhouding dui aan hoe maklik/moeilik dit van enige punt in die land is om die kus te bereik.  Om daardie rede sal 'n eiland-land soos die Maldive-eilande of 'n land wat deur die see gebeitel is, soos Griekeland, meer geneig om 'n hoë verhouding te hê terwyl 'n land wat omring is deur ander lande, soos Oostenryk, 'n verhouding van nul sal hê.

Let op dat die skaal waarop die CIA Wêreldfeiteboek se syfers gebaseer is nie genoem word nie en dit is ook nie bekend of al die syfers op dieselfde skaal bereken is nie.

## Notas en verwysings
Lada (dubbelsinnig)

Die term **Lada** kan verwys na:

*Lada (mitologie), ’n Slawiese godin.
*Lada (motor), ’n Russiese motor van die maatskappy AftoWAZ
*Lada, ’n Tsjeggiese aanvalsgeweer
*Lada (naam), ’n Slawiese vrouenaam
Johannes Brahms

**Johannes Brahms** (7 Mei 1833 – 3 April 1897) was 'n Duitse komponis en pianis en een van die voorste musikante van die Romantiese periode. Hy is in Hamburg gebore, maar het 'n groot deel van sy professionele lewe in Wene in Oostenryk deurgebring, waar hy die leidende figuur van die Oostenrykse musiektoneel was. Brahms word vandag as een van die vooraanstaande Europese komponiste van die tweede helfte van die 19de eeu beskou.

Brahms was reeds in sy eie leeftyd 'n gewilde en invloedryke musikant en komponis. Hy het komposisies vir klavier, kamerorkeste, simfonie-orkeste, kore en solo-sangers geskep. Hy was 'n bedrewe pianis en het dikwels die eerste opvoering van sy eie werke gegee. Hy het ook saam met die vooraanstaande opvoerders van sy tyd gewerk, soos die pianis Clara Schumann en vioolspeler Josef Joachim. Baie van sy werke vorm vandag steeds die hoofbestanddeel van konsertrepertoriums. Talle werke is egter vandag verlore: Brahms was 'n perfeksionis wat baie van sy komposisies vernietig het en geweier het om ander te publiseer.

Dit is kenmerkend van Brahms se komposisies dat hulle tradisioneel dog innoverend is. Sy musiek is gewortel in die strukture en komposisietegnieke van die barok- en klassieke meesters. Verder was Brahms self 'n meester van kontrapunt, 'n komplekse metode van komposisie wat die verhouding tussen twee of meer stemme uit 'n ander oogpunt as harmonie benader. 

Hy het gepoog om die "reinheid" van die tradisionele komposisiestrukture te eer deur hulle tot 'n romantiese vorm te ontwikkel en het in die proses nuwe benaderings tot harmonie en melodie geskep. Alhoewel baie van sy tydgenote sy musiek as té akademies beskou het, is sy bydraes en vakmanskap sedertdien deur verskeie komponiste bewonder, soos die progressiewe komponis Arnold Schoenberg (1874–1951) en die konserwatiewe komponis Edward Elgar (1857–1934).

Benewens sy talle liedjies (waarvan sy *Wiegelied* moontlik die bekendste is) het Brahms vier simfonieë, vier concerto's, 'n requiem, klavier- en kamermusiek gekomponeer.

## Sien ook
* Oeuvre van Johannes Brahms

## Verwysings 
## Eksterne skakels 
* *Petrucci Music Library* – 'n Versameling bladmusiek
* *logoslibrary.org* – 'n Versameling opnames van sy komposisies
Oźwiena

**Oźwiena** was die godin van weerklank in die Slawiese mitologie. Sy stem ooreen met die Griekse godin Eggo.

Sy word verbind met menslike kommunikasie en die openbaarmaking van gesprekke en aksies. As godin van skinderpraatjies was dit vir haar onmoontlik om ’n geheim te hou. As sy nie van iemand gehou het nie, het Oźwiena sy woorde verdraai. Sy was ook die godin van roem en glorie, en verantwoordelik vir die vertel van heldeverhale.

Sy was na bewering die lewensmaat van die god Weles.

## Verwysing 
: ''Hierdie artikel is merendeels vertaal vanaf die Engelse Wikipedia-artikel :en:Oźwiena
Lys van Suid-Amerikaanse atletiekrekords

Die artikel bevat 'n lys van atletiekrekords in Suid-Amerika:

## Mans (opelug) 
Tabel met Suid-Amerikaanse atletiekrekords vir mans:

## Vroue (opelug) 
Tabel met Suid-Amerikaanse atletiekrekords vir vroue:

## Sien ook 
*Lys van Afrikaanse atletiekrekords
**Lys van Suid-Afrikaanse atletiekrekords
*Lys van Asiatiese atletiekrekords
*Lys van Europese atletiekrekords
*Lys van Noord-Amerikaanse atletiekrekords
*Lys van Oseaniese atletiekrekords
Musée d'Orsay

Die **Orsay-museum** (Frans: ''Musée d'Orsay'') is 'n groot museum in die hart van Parys, Frankryk op die linkeroewer van die Seinerivier. Dit is ook een van die grootste kunsmuseums in Europa. Die gebou was voorheen die Orsay-treinstasie (Frans: ''Gare d'Orsay''), wat tussen 1898 en 1900 in 'n Beaux-Arts argitektoniese styl gebou is. Hierdie museum beskik meestal oor Franse kunswerke wat tussen 1848 en 1914 gedateer is, insluitend skilderye, beeldhouwerke, meubels en foto's. Die museum het die grootste versameling impressionistiese en post-impressionistiese meesterstukke in die wêreld, onder andere deur skilders soos Berthe Morisot, Claude Monet, Édouard Manet, Degas, Renoir, Paul Cézanne, Seurat, Sisley, Paul Gauguin, Gustave Courbet en Vincent van Gogh. Baie van hierdie kunswerke was voor die Orsay-museum se opening in 1986 in die Jeu de Paume-galery gehuisves. 

In 2022 het die museum 3,2 miljoen besoekers gehad, teenoor 1,4 miljoen in 2021. Dit was die sesde mees besoekte kunsmuseum in die wêreld in 2022 en die tweede mees besoekte kunsmuseum in Frankryk, naas die Louvre.

## Galery 

Lêer:Gare-d'Orsay-BaS.jpg|Die gebou c.1900 toe dit nog 'n treinstasie was.
Lêer:Gare d'Orsay vue générale du hall.jpg|Die hoof passasiersaal van die treinstasie (1920).
Lêer:Haut-parleur Gare d'Orsay.jpg|Passasiers wag op die platform onder 'n luidspreker (1924).
Lêer:La Gare d'Orleans et Quai d'Orsay.jpg|'n Postkaart van 1909 wat die kaai langs die Seine en die buitekant van die Gare d'Orleans uitbeeld.

## Verwysings 
## Eksterne skakels 
*  Musée d'Orsay
Živa

duimnael|Žiwa. Wesfaalse afdruk, 1740.

**Živa** (ook **Šiva**, **Siva**, **Siwa**, **Żiwia**, **Sieba** of **Razivia**) was die Slawiese godin van liefde en vrugbaarheid. Sy is aanbid in wat vandag Pole, Tsjeggië, Slowakye, Slowenië en Duitsland is voor die Christendom in die gebied versprei het. Haar naam beteken "lewend, om te wees, om te bestaan". Haar lewensmaat was Siebog, haar manlike eweknie.

## Eksterne skakels 
* Studia Mythologica Slavica
Dobrinja Nikititsj

duimnael|200px|*Dobrinja Nikititsj red Zabawa Poetjatitsjna van die draak Gorinitsj*.

**Dobrinja Nikititsj** (Russies: Добры́ня Ники́тич) is ’n Slawiese folklore-held van Kiëf-Roes. Hy, Ilja Moeromets en Aljosja Popowitsj word beskou as die grootste van die legendariese *bogatiri*, of ridders, van Kiëf-Roes.

Dobrinja word in bilini, of epiese gedigte, uitgebeeld as ’n verslaner van drake – hy het glo onder meer die draak Gorinitsj doodgemaak. Hy was ’n musikant, skaakspeler, boogskutter en stoeier. Historici glo sy karakter het ontstaan uit die ware Slawiese leier Dobrinja, wat die leërs van Swjatoslaf die Grote aangevoer en sy seun Wladimir die Grote opgevoed het.

## Dobrinja en die draak 
Die verhaal begin waar Dobrinja se ma vir hom sê om nie na die Saraseenberge te gaan, klein drakies dood te trap, Russiese gevangenes te red of in die Poetsjai-rivier te was nie. Dobrinja is egter ongehoorsaam en doen al dié dinge.
Terwyl hy in die rivier was, maak die draak sy verskyning. Eers dink Dobrinja hy gaan sterf, maar eindelik verslaan hy die draak.

Die draak smeek dat Dobrina om hom nie doodmaak nie en die twee sluit ’n vredesverdrag. Daarna vlug die draak en ontvoer die niggie van prins Wladimir, Zabawa Poetjatitsjna.

Toe Dobrinja in Kiëf kom, vra die prins hom om sy niggie te red. Dobrinja keer terug na die Saraseenberge en raak in ’n geveg met die draak betrokke. Hy veg drie dae lank. Op die derde dag wil hy moed opgee en wegry, maar ’n stem uit die hemel sê vir hom om te bly en nog drie uur lank te veg. Ná die drie uur maak Dobrinja die draak dood en red Zabawa.

Aangesien hy ’n boer was, kon hy egter nie met haar trou nie en hy gee haar toe vir Aljosja Popowitsj. Hy self het toe met ’n ander meisie, Nastasja, getrou.

## Verwysings 
* 

## Eksterne skakels
*15px Hierdie artikel is vertaal uit die Engelse Wikipedia
Lys van Oseaniese atletiekrekords

Die artikel bevat 'n lys van atletiekrekords in Oseanië:

## Mans (opelug) 
Tabel met Oseaniese atletiekrekords vir mans:

## Vroue (opelug) 
Tabel met Oseaniese atletiekrekords vir vroue:

## Sien ook 
* Lys van Afrikaanse atletiekrekords
** Lys van Suid-Afrikaanse atletiekrekords
* Lys van Asiatiese atletiekrekords
* Lys van Europese atletiekrekords
* Lys van Noord-Amerikaanse atletiekrekords
* Lys van Suid-Amerikaanse atletiekrekords
Dudi Sela

**David "Dudi" Sela** (Hebreeus: דודי סלע; gebore 4 April 1985 in Kiryat Shmona, Israel) is 'n voormalige Israeliese professionele tennisspeler.

## Grand Slam-rekord 
duimnael|links|upright|Dudi Sela tydens die Israel tennis-kampioenskap in 2008
[duimnael|links|upright|Dudi Sela tydens die [Wimbledon-kampioenskap in 2022]]
Die tabel toon Sela se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
*  Dudi Sela se ATP-profiel
*  Dudi Sela se ITF-profiel
*
Lubumbashi

**Lubumbashi** (voorheen *Élisabethville* in Frans en *Elisabethstad* in Nederlands) is die tweede grootse stad in die Demokratiese Republiek die Kongo. Die stad is in die suidooste van die land geleë, en het 'n bevolking van 2&nbsp;584&nbsp;000 in 2021 gehad. Die stad is ook bekend as ''L'shi* en *Lubum''.

## Lughawe 
Lubumbashi het 'n moderne lughawe, die Lubumbashi Internasionale Lughawe. Die lughawe het 'n hoëprofielrol tydens die Katanga-oorlog gespeel. Nadat dit deur troepe van die Verenigde Nasies se mag in die Kongo (ONUC) op beslag gelê is, is die lughawe as 'n basis teen die afskeidingsregering gebruik.

## Verwysings
Avenue des Champs-Élysées

220px
**Avenues des Champs-Élysées**

----

**Ligging**

8ste Arrondissement
Parys, Frankryk

----

**Lengte**

1&nbsp;910 meter

----

**Wydte**

70 meter

Die **Avenue des Champs-Élysées** [avəˌnydeˌʃɑ̃zeliˈze] (dikwels verkort tot *Champs-Élysées* of, in die omgangstaal, ook *Les Champs* genoem), is 'n belangrike straat in Parys wat na die Arc de Triomphe lei, vol duur winkels en straatkafees. Dit is een van die bekendste en mees gesogte praglane ter wêreld. Die laan is in die 8ste Arrondissement in die noordweste van die Franse hoofstad geleë en loop tussen die pleine *Place de la Concorde* en *Place Charles de Gaulle*.

duimnael|links|Die Avenue des Champs-Élysées
duimnael|links|Avenue des Champs-Élysées (Junie 2014))

Rolprentteaters, koffiehuise en luukse winkels verskaf 'n wye verskeidenheid vermaak, terwyl ook bekende monumente en toeristetrekpleisters soos die Paryse Triomfboog (*Arc de Triomphe*) en die fonteine van *Place de la Concorde* langs die laan geleë is. Die Avenue des Champs-Elysées maak deel uit van Parys se *Axe historique* of "Koninklike Pad", 'n reguit lyn wat van die befaamde Louvre-museum tot die sakebuurt La Défense met sy wolkekrabbers strek en waarlangs baie van Parys se bekende monumente en historiese geboue geleë is.

## Verwysings 
## Eksterne skakels 
*   Amptelike webwerf
Veiligheidsgordel

duimnael|'n Veiligheidsgordel

'n **Veiligheidsgordel** (ook **sekerheidsgordel**, **sitplekgordel**) is 'n gordel wat ontwerp is om die insittende van 'n voertuig teen gevaarlike beweging, wat deur 'n botsing of 'n skielike vermindering van spoed veroorsaak word, te beskerm. As deel van 'n algehele stelsel van 'n bewegingsbeheersingstelsel vir die insittendes, is veiligheidsgordels se doel om beserings te voorkom deur die draer te verhoed om harde elemente van die binnekant van die voertuig of ander passasiers te tref.

## Eksterne skakels 
*
Aljosja Popowitsj

[duimnael|300px|*Bogatiri* deur [Wiktor Wasnetsof (1898). Van links is Dobrinja Nikititsj, Ilja Moeromets en Aljosja Popowitsj.]]

**Aljosja Popowitsj** (Russies: Алё́ша Попо́вич; letterlik Aleksei, seun van die priester) is nes Dobrinja Nikititsj en Ilja Moeromets ’n *bogatir*, of Middeleeuse ridder, in die Slawiese folklore. Hy is die jongste van die drie belangrikste helde van Kiëf-Roes. Die drie word saam uitgebeeld in Wiktor Wasnetsof se bekende skildery *Bogatiri* (regs).

In bilini, of heldeverhale, word hy beskryf as die slu seun van ’n priester wat wen deur sy teenstanders te kul en uit te oorlê. Hy is bekend vir sy ratsheid, sluheid en listigheid. Aljosja hou van pret en word soms uitgebeeld as ’n "bespotter van vroue". Hy is ook soms ’n leuenaar en verkuller. Hy het die draak Toegarin Zmeiewitsj met ’n kullery verslaan. In latere weergawes word die draak verander in ’n Mongoolse khan.

## Aljosja Popowitsj en Toegarin 
In hierdie verhaal reis Aljosja Popowitsj en sy dienskeng, Jekim, na Kiëf om prins Wladimir te ontmoet. Toe hulle in Kiëf aankom, is prins Wladimir besig met ’n feesmaal. Hy bied Aljosja die sitplek langs hom aan, maar dié wys dit van die hand en neem die laagste sitplek in die sosiale hiërargie in – langs die stoof. By die fees beledig die monster Toegarin die prins deur tussen hom en sy vrou te gaan sit. Toegarin bid ook nie en stop homself vol kos. Aljosja, wat gewalg is deur Toegarin se optrede, beledig hom met stories oor die dood van ’n hond en ’n koei. Toegarin word kwaad en gooi Aljosja met ’n dolk. Aljosja aanvaar sy uitdaging tot ’n geveg. Toe hy by die veld aankom waar hulle sal veg, vlieg Toegarin reeds in die lug met sy vlerke wat van papier gemaak is. Aljosja bid vir reën en Toegarin val op die grond toe sy vlerke nat word. Eindelik slaan Aljosja Toegarin se kop af met sy staf, deurboor dit met ’n spies, sny sy liggaam in klein stukkies en gee dit aan prins Wadimir.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
2009 Europese Grand Prix

Die **2009 Europese Grand Prix** (amptelik die **LIII Telefónica Grand Prix of Europe**) was 'n Formule Eenwedren, gehou op 23 Augustus 2009 op die Valencia Straatbaan in Valencia, Spanje. Dit was die elfde ren van die 2009 Formule Een-seisoen. Die ren is beslis oor 57 rondtes, 'n totale renafstand van 303,9&nbsp;km. Die wenner was Rubens Barrichello van Brawn GP, nadat hy derde op die rooster weggespring het. 2008 se wêreldkampioen, Lewis Hamilton van McLaren-Mercedes, het tweede geëindig, met 2007 se wêreldkampioen Kimi Räikkönen van Scuderia Ferrari wat derde was. Die voorloper in die kampioenskap op daardie stadium, Jenson Button, het sewende klaargemaak vir sy tweede agtereenvolgende ren, maar het wel sy voorsprong gerek as gevolg van die twee Red Bull-bestuurders Mark Webber en Sebastian Vettel wat albei geen punte verdien het nie.

## Kwalifisering 
900px|duimnael|links|← VOORWegspringrooster vir die 2009 Europese Grand Prix.

## Wedrenuitslag 
## Verwysings
Libuše

[duimnael|regs|220 px|*Přemysl en Libuše*, beeldhouwerk deur [Josef Václav Myslbek (1881), vandag in Vyšehrad.]]

**Libuše** (Tsjeggies; *Libussa* of *Libuscha* in Duits) is ’n mitiese voorsaat van die Přemyslid-dinastie en die Tsjeggiese volk as geheel. Volgens legende het sy Praag in die agtste eeu gestig.

Libuše was glo die dogter van die ewe mitiese Tsjeggiese heerser Krok, en die jongste van drie dogters. Haar pa het haar as sy opvolger gekies. Hoewel sy ’n wyse heerseres was, was die manlike deel van die bevolking ontevrede omdat ’n vrou oor hulle regeer het. Hulle het Libuše gevra om ’n prins vir die volk te kies, en sy het Přemysl, ’n ploeër van die dorpie Stadice, gekies. Přemysl is na die paleis gebring en het die nuwe heerser geword. Libuše het met hom getrou en was later die ma van Nezamysl. Dit was die begin van die Přemyslid-dinastie in Tsjeggië.

Libuše was die slimste van die drie susters en het die stigting van Praag voorspel vanuit haar kasteel Libušín (volgens latere legendes Vyšehrad).

## Verwysings 
:''Hierdie artikel is merendeels vertaal vanaf die Engelse Wikipedia-artikel :en:Libuše

## Eksterne skakel 
* Libuše, Louisiana-Tsjeggiese Museum
Ohm

**Ohm ** (Simbool:Ω) is die SI-eenheid waarmee die weerstand van 'n resistor in 'n stroombaan gemeet word.

Die term "ohm" is afkomstig van die Duitse fisikus, Georg Simon Ohm (1789-1854).

## Kyk ook 
* Elektrisiteit
* Ohm se wet
* Ohmmeter
Volt

**Volt** (simbool: V) is die SI-eenheid waarmee elektriese stroompotensiaal gemeet word. Die eenheid is vernoem na die Italiaanse fisikus, Alessandro Volta (1745-1827). Hy het die eerste elektriese sel in 1800 ontwikkel. In 1881 is die volt deur die International Electrial Congress as 'n amptelike eenheid aangeneem.

## Definisie 
Een volt word gedefinieer as die verskil in elektriese potensiaal tussen twee punte in 'n geleier wanneer 'n elektriese stroom van een ampère een watt drywing genereer. Of Volt = Joule/Coulomb. Dus is:

: \mathrm{V} =  \frac{\mathrm{Q}}{\mathrm{I}}

Waar:
: V = elektriese potensiaal in Volt (V), Q = drywing in watt (W) en I = elektriese stroom in ampère (A)

## Formules 
**Waar:**

## Kyk ook 
* Coulomb
* Ampere (Stroom)
* Drywing (Watt)
* Ohm weerstand

## Verwysings
Ala

duimnael|300px|Vir boere was die ale bose geeste wat hael en donderstorms na hul landerye gebring het om hul gewasse te verwoes.

’n **Ala** of **chala** (Serwies en Macedonies: ала; Bulgaars: хала; meervoud ale, chali) is ’n mitologiese bose gees in die volksverhale van die Bulgare, Macedoniërs en Serwiërs.

links|upright|duimnael|In Christelike volksverhale veg Elia soms teen die ale.
Ale word beskou as demone van slegte weer wie se hoofdoel dit is om hael en donderstorms  na boere se landerye te bring om hul gewasse te verwoes. Hulle eet nie net graag kinders nie, maar ook die son en maan (wat verduisterings tot gevolg het). As iemand ’n ala teenkom, is hulle geestelike of fisieke gesondheid, of selfs hulle lewe, in gevaar. As sy jou goedgesind is, kan sy jou egter ryk maak en jou lewe red in tye van gevaar.

Die voorkoms van ale is taamlik uiteenlopend en vaag in volksverhale. ’n Sekere ala kan soos ’n swart wind, ’n reuse skepsel met ’n onduidelike vorm, ’n mensagtige of slangagtige monster, ’n vroulike draak, ’n kraai, ens. wees. Hulle kan in der waarheid verskeie menslike en dierlike vorms aanneem en selfs in ’n mens se liggaam invaar.

Wanneer ’n ala in menslike vorm in ’n volksverhaal voorkom, is haar persoonlikheid baie soos dié van die Russiese Baba Jaga. Ale kan glo in die wolke, ’n meer, woud, groot boom of op ’n verafgeleë plek woon.

Terwyl ale die mens se vyand is, het hulle ook magtige vyande wat hulle kan verslaan, veral drake. In Christelike verhale neem Elia dikwels die rol van die drake oor as die ale se grootste vyand. In sommige verhale veg Elia en die drake saam teen die ale. Valke word ook soms beskou as ale se vyande – hulle jaag hulle van die landerye af weg en keer hulle dus om dit oor die landerye te laat hael.

## Verwysings 
## Bronne 
: *Hierdie artikel is merendeels vertaal vanaf die Engelse Wikipedia-artikel :en:Ala (demon)*
*  (Serwies)

*  (Serwies)

*  (Serwies)
Bjes

duimnael|regs|282px|Bjes

**Bjes** (Russies: *бес*) was ’n bose gees in die Slawiese mitologie.

Ná die aanvaarding van die Christendom is die *bjes* verbind met die duiwel. In die Russiese Standaardbybel word *bjesi* (die meervoud) byvoorbeeld in Markus 5:12 gebruik waar die duiwels (Afrikaanse vertaling van 1953) in die varke invaar.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Bies*
Skone

[duimnael|links|250px|Velde met bloeiende raapsaad is 'n tipiese landskapstoneel in Skone. Vrugbare leemgrond het van die gebied die belangrikste graanstreek in [Skandinawië gemaak.]]
duimnael|150px|Vlag van Skone
duimnael|150px|Wapen van Skone

**Skone** (Sweeds en Deens *Skåne*, Latyn *Scania*) is 'n historiese provinsie in die suide van Swede wat tot in die 17de eeu deel uitgemaak het van die Koninkryk Denemarke. Dit kom grootliks ooreen met die huidige provinsie Skåne län en gebied van die provinsiale munisipaliteit (wat ook 'n vroeëre selfstandige munisipaliteit in die historiese provinsie Halland insluit).

Die belangrikste stedelike sentra is Malmö (die provinsiale hoofstad), Helsingborg, Kristianstad, Landskrona, Lund, Trelleborg en Ystad. Skone maak saam met die Deense eilande Seeland, Bornholm, Lolland, Falster en Møn deel uit van die transnasionale Öresundstreek.

Vanweë die nabyheid aan Denemarke is in die plaaslike Sweeds nog steeds 'n Deense aksent in die naam. Sowel Denemarke en Swede het eeue lank aanspraak op Skone, Halland en Blekinge gemaak, en eers in 1658 is hierdie gebiede by Swede ingelyf.

Danksy sy vrugbare grond, gematigde klimaat en ryk visterreine speel Skone steeds 'n beduidende rol as die belangrikste landboustreek van Swede. Die plaaslike landskap word deur saggies golwende heuwellande en groen weivelde in die kusgebiede gekenmerk, waarby Österlen in die suidooste 'n gewilde trekpleister vir toeriste en kunstenaars geword het. Die binneland word deur die heuwelreekse Söderåsen, Romeleåsen en Linderödsåsen en klein mere oorheers, waarvan Ringsjö en Krankesjö as voëlparadyse bekend staan.

## Vervoer 
duimnael|links|250px|'n *Pågatåg* in die Kävlinge-stasie
duimnael|150px|Ligging van Skone in Swede
In die 1950's is in Skone met die bou van snelweë begin – die gedeelte tussen Malmö en Lund was selfs die eerste snelweg in Swede en vorm tans die beginpunt van die Europese roete E 22. Kort daarna is 'n snelwegnetwerk volgens die Duitse voorbeeld gebou. Skone was in hierdie opsig rigtingaangewend aangesien die res van die land nog in die 1960's slegs oor kort snelweë beskik het wat nie met mekaar verbind was nie. Skone se netwerk het uit die internasionale veerboothawens geloop, en intussen maak die Öresundbrug ook deel uit van hierdie netwerk.

Skone beskik daarnaas oor 'n eersterangse spoorwegnetwerk. Op die lyn tussen Malmö en Stockholm ry moderne X 2000-hoëspoedtreine, terwyl die treindienste Pågatåg en Öresundståg belangrike nedersettings in Skone met mekaar verbind. Met die voltooiing van die Öresundbrug is die treinskedules in Skone by dié van die Deense eiland Seeland aangepas.
Ilja Moeromets

[duimnael|300px|*Bogatiri*, deur [Wiktor Wasnetsof (1898). Van links is Dobrinja Nikititsj, Ilja Moeromets en Aljosja Popowitsj.]]

**Ilja Moeromets** (Russies: Илья́ Му́ромец; letterlik **Elia van Moerom**) is ’n Slawiese folklore-held van Kiëf-Roes. Sy lof word besing in verskeie bilini (epiese gedigte). Hy, Dobrinja Nikititsj en Aljosja Popowitsj word beskou as die grootste van die legendariese *bogatiri*, of ridders, van Kiëf-Roes. Hulle word saam uitgebeeld in Wiktor Wasnetsof se bekende skildery *Богатыри* (regs).

## Ilja in heldeverhale 
duimnael|200px|links|*Ilja Moeromets* deur Wiktor Wasnetsof (1914).

Vogens legendes is Ilja, die seun van ’n boer, op die dorpie Karatsjarowo naby Moerom gebore. As kind was hy baie siek en hy kon eers op 33 loop nadat hy wonderbaarlik deur twee pelgrims gesond gemaak is. Hy het toe bomenslike krag gekry by ’n sterwende ridder, Swjatogor. Daarna het hy vertrek om die stad Kiëf te bevry. Op pad daarheen het hy ook die stad Tsjernigof man-alleen teen invallers verdedig en in die woude van Briansk ’n monster doodgemaak wat reisigers vermoor het.

## Legendariese figuur 
Ilja Moeromets se naam is sinoniem met besonderse fisieke en spirituele krag en integriteit. Hy was al die held in verskeie rolprente, tekenprente en verhale en is die enigste epiese held wat deur die Russies-Ortodokse Kerk as heilige verklaar is.

Hoewel sy oorskot na bewering bewaar word in die Kiëfse Klooster van die Grotte, was hy waarskynlik nie ’n enkele persoon nie, maar eerder ’n verteenwoordiging van verskeie ware en fiktiewe helde uit verskillende tydperke.

## Verwysings 
* Encyclopedia Mythica 
* Russiese feëverhale
* Die evolusie van die Christendom

## Eksterne skakel 
* Foto's van Moeromets  (Russies)
*15px Hierdie artikel is vertaal uit die Engelse Wikipedia
Kerli

**Kerli Kõiv** [ˈkerli ˈkɤ.iv] (* 7 Februarie 1987 in Elva, Tartumaa, Estland), beter bekend onder haar voor- en kunstenaarsnaam **Kerli**, is 'n Estniese pop-sangeres wat met haar debuutalbum *Love Is Dead* (2008) internasionale bekendheid verwerf en 'n posisie in die Amerikaanse *Billboard 200*-trefferlys behaal het.

## Biografie 
Kerli is in 1987 in die Estniese dorp Elva gebore. As tiener het sy sang-, dans-, toneel- en klavierlesse geneem. In 2002 het Kerli die sangkompetisie *Fizz Superstar*, wat in die drie Baltiese lande gehou word, gewen en twee jaar later 'n tweede plek in die *Eurolaul*-kompetisie behaal waartydens die Estniese verteenwoordiger vir die Europese Uitsaaikorporasie *EBU* se Eurovision-sangfees van 2004 bepaal is. In 2005 het sy saam met haar ma na Los Angeles verhuis.

Danksy haar talent as sangeres en liedjieskryfster het sy in 2006 die kans gekry om 'n sangoudisie by L.A. Reid te doen wat haar 'n platekontrak met *Island Def Jam* verseker het. Kerli het met die produsent, liedjieskrywer en klankmenger David Maurice saamgewerk om 'n reeks outobiografiese liedjies op te neem waarvan die eerstes in 2007 op die digitale EP *Kerli* vrygestel is. Haar debuutalbum *Love Is Dead* is op 29 Februarie 2008 deur *Universal Music Group* vrygestel, en op 20 Mei 2008 het haar musiekvideo *Walking On Air* première op die musiekkanaal *MTV Overdrive* gehad. Hierdie liedjie is vir die week van 21 Julie 2008 as *iTunes* se "Enkelsnit van die week" gekies.

In die somer van 2009 het haar debuutalbum ook op beduidende Europese markte soos Duitsland verskyn. Kerli is tans besig om haar tweede album op te neem wat na verwagting vroeg in 2010 vrygestel sal word.

## Verwysings
Alkonost (mitologie)

[duimnael|regs|[Iwan Bilibin se *Alkonost*.]]

Die **Alkonost** is ’n legendariese voël in die Slawiese mitologie. Dit het die lyf van ’n voël en die gesig en bors van ’n vrou. Die naam kom van die Griekse halfgodin Alcyone wat deur gode in ’n visvanger verander is. Die Alkonost lê eiers aan die kus en sit hulle dan in die water, waarna die see ses of sewe dae lank kalm is. Daarna broei die eiers uit en dit veroorsaak ’n storm. Vir die Russies-Ortodokse Kerk verpersoonlik Alkonost God se wil. Sy woon in die paradys, maar betree die wêreld om ’n boodskap oor te dra. Haar stem is so wondersoet dat iemand wat dit hoor, alles kan vergeet.

## Sien ook 
* Sirin
* Gamajoen

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Alkonost*
* http://bestiary.us/alkonost.php
* http://www.rollins.edu/Foreign_Lang/Russian/Lubok/lubrelig.html
Gamajoen

[duimnael|regs|180px|[Wiktor Wasnetsof se *Gamajoen, die Profetiese Voëltjie*.]]

**Gamajoen** is ’n profetiese voël in die Slawiese mitologie. Sy is ’n simbool van wysheid en kennis, en woon op ’n eiland in die ooste, naby die paradys. Nes die Sirin en die Alkonost, word sy gewoonlik uitgebeeld as ’n groot voël met die kop van ’n vrou.

## Sien ook 
* Sirin
* Alkonost

## Skakel 
: *Hierdie artikel is merendeels vertaal vanaf die Engelse Wikipedia-artikel :en:Gamayun*
Huntsville, Alabama

**Huntsville** is die vierde grootste stad in die Amerikaanse deelstaat van Alabama, en het 'n bevolking van 180&nbsp;105 in 2010 gehad.

Huntsville is in die noorde van Alabama, naby Tennessee geleë.

## Klimaat 
In Januarie is die gemiddelde temperatuur 3.8&nbsp;°C, in Julie is dit 26.1&nbsp;°C.
Jaarliks val daar gemiddeld 1452.4 mm neerslag (soos gemeet oor die periode 1961-1990).

## Geboortes 
* Jimmy Wales (1966), internetentrepreneur (medeoprigter van Wikipedia)

## Fotogalery 

Lêer:Huntsville city hall.jpg|Die stadhuis van Huntsville
Lêer:Huntsville Museum of Art.jpg|Die Huntsville-kunsmuseum
Lêer:Huntsville AL USA 1871 Birds Eye View.jpg|Huntsville in 1871
Sirin

duimnael|350 px|Die Sirin, skildery van 1710.

**Sirin** (Russies: Си́рин) is ’n figuur in die Russiese mitologie met die lyf van ’n voël (gewoonlik ’n uil) en die gesig en bors van ’n vrou. Volgens legende het die Sirins "in Indiese lande" naby die paradys gewoon of rondom die Eufraatrivier.

## Oorsprong 
Die legende van die Sirins het Kiëf-Roes moontlik in die 8ste – 9de eeu bereik deur Persiese handelaars. In die stede Tsjersonesos en Kiëf is hulle dikwels gevind op potte, goue hangertjies en in boeke.

Hierdie halfvroue is regstreeks geskoei op die sirenes van die Griekse mitologie.

## Negatiewe simbool 
Sirins word gewoonlik uitgebeeld met ’n kroon of stralekrans.

Soms word Sirins beskou as ’n metafoor vir God se woord wat die siel van ’n mens binnegaan of selfs as ’n metafoor vir ketters wat swakkelinge probeer verlei. Hulle word ook soms beskou as die eweknieë van die Poolse feetjies Wili.

## Galery 

Lêer:Bilibin sirin bi.JPG|Iwan Bilibin se *Sirin*.
Lêer:Sirin lubok.jpg|Sirin in Russiese volkskuns (19de eeu).
Lêer:Sirin lubok1.jpg|Sirin in Russiese volkskuns (19de eeu).
Lêer:Vasnetsov Sirin Alkonost.jpg|Wiktor Wasnetsof: Die Sirin (links) en Alkonost – *Voëls van Vreugde en Verdriet* (1896).

## Sien ook 
* Alkonost
* Gamajoen

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Sirin*
Baš Čelik

**Baš Čelik** (Serwies: Баш-Челик; of Harde Staal) is ’n Serwiese volksverhaal.

## Opsomming 
’n Koning het drie seuns en drie dogters. Op sy sterfbed laat hy sy seuns belowe dat hulle hulle susters aan die eerste persone sal gee wat vra om met hulle te trou. Een nag vra ’n bulderende stem om met die een suster te trou. Die twee oudste broers huiwer, maar die jongste een voldoen aan sy pa se versoek en oorhandig haar. Die volgende twee nagte gebeur dieselfde, tot al drie susters aan geheimsinnige vreemdelinge gegee is. Die drie broers besluit om hul susters te gaan soek.

Tydens hulle reise veg hulle teen meerkoppige slange. Die jongste broer verslaan ook nege reuse wat die streek terroriseer. Eindelik red hy die koning se dogter nadat sy deur ’n slang gepik is. Hy word toegelaat om met die prinses te trou en word een van die koning se gunstelinge. Hy woon in die prinses se kasteel en mag in al die kamers ingaan, behalwe een wat met kettings gesluit is. Eendag toe sy vrou weg is, gaan hy in die kamer in en sien ’n gevangene wat met kettings vasgemaak is. Die man sê sy naam is Baš Čelik en vra drie glase water. Elke keer dat die prins vir hom ’n glas water gee, kry hy ’n ekstra lewe by. Toe hy die derde glas water vir die man gee, herwin dié skielik sy krag, breek die kettings en vlieg weg met die prins se vrou.

Nou het die prins ’n nuwe taak: om sy vrou te red. Op sy pad ontdek hy dat sy susters getrou het met die Lords van die Drake, Valke en Arende. Hy probeer drie keer om sy vrou terug te kry. Elke keer verloor hy een van die lewens wat Baš Čelik vir hom gegee het in ruil vir ’n glas water. Die vierde keer sterf hy, maar sy lewe word gered deur sy swaers – hulle wek hom op met die towerwater van die Jordaanrivier. In dié stadium ontdek die prinses dat Baš Čelik nie doodgemaak kan word nie omdat sy lewe in ’n voël in die hart van ’n jakkals in ’n woud op ’n hoë berg is. Met die hulp van die Lords verslaan die prins eindelik vir Baš Čelik en red sy vrou.

## Verwysings 
:''Hierdie artikel is merendeels vertaal vanaf die Engelse Wikipedia-artikel :en:Baš Čelik

## Eksterne skakels 
* Baš Čelik-bordspeletjies
Reënkoningin

duimnael|180px|Die vorige reënkoningin, Makobo Constance Modjadji VI, afgestorwe in 2005.

Die **Reënkoningin** of **Modjadji** is die oorerflike koningin van die Balobedu, 'n inheemse stam van Limpopo, Suid-Afrika. Die opvolging van die posisie van die Reënkoningin is matrilineêr, wat beteken dat die koningin se oudste dogter die erfgenaam is, en dat mans glad nie geregtig is om die troon te bestyg nie. Daar is geglo dat die Reënkoningin spesiale kragte het, soos dat sy die wolke en reën kan beheer. Die laaste Reënkoningin is op 12 Junie 2005 oorlede, maar daar word verwag dat 'n opvolger binne enkele jare gekroon sal word.

## Geskiedenis 
Daar is talle verskillende verhale met betrekking tot die skepping en geskiedenis van die Reënkoninginne van Balobedu. Een verhaal volg dat 'n ou hoofman in die 16de eeuse Monomotapa (suidoostelike Zimbabwe) deur sy voorvaders vertel is dat hy, deur sy dogter Dzugundini te bevrug, aan haar reënskeppende magte sal skenk. 'n Ander verhaal betrek 'n skandaal in dieselfde hoofman se huis, waar die hoofman se seun Dzugundini bevrug het. Dzugundini is vir die voorval kwalik geneem en is gedwing om die nedersetting te ontvlug. Dzugundini het in die Molototsi-vallei aangeland, wat die hedendaagse Balobedu-koninkryk is. sal die troon bestyg as koningin wanneer sy 18 jaar oud word. Haar oom Mpapatla Modjadji neem ondertussen as regent waar.

## Voormalige reënkoninginne 
# Koningin I Maselekwane Modjadji (1800–1854)
# Koningin II Masalanabo Modjadji (1854–1894)
# Koningin III Khetoane Modjadji (1895–1959)
# Koningin IV Makoma Modjadji (1959–1980)
# Koningin V Mokope Modjadji (1981–2001)
# Koningin Makobo Modjadji VI (2003-2005)
# Prins Regent Mpapatla Modjadji (2005-2022)
# Koningin Masalanabo Modjadji VII (2023–)

## Verwysings
Złota Baba

**Złota Baba**, of Goue Vrou, is ’n godin in die Poolse mitologie. Sy het baie offerandes ontvang en baie orakels gegee, wat in goud uitgebeeld is.

Ander name vir haar is Zhywa (Zywa) of Zhywie (Zywie) in Pole, Zaleta, Jezy-Baba en Baba-Jedza (wat ooreenstem met die Russiese Baba Jaga.

## Verwysings 
:''Hierdie artikel is merendeels vertaal vanaf die Engelse Wikipedia-artikel :en:Złota Baba
Mokosj

**Mokosj** of **Makosj** is die Slawiese godin van vrugbaarheid en die noodlot (kosj, kosjt – noodlot; die voorvoegsel "ma-" kan dalk ’n afkorting wees van Mat – ma). Sy kom voor in die Primêre Kronieke en is die oudste van drie goddelike wewers van die noodlot.

Mokosj word verbind met vrugbaarheid, boere, grondbewerkers en weefwerk.

## Verwysings 
* Max Vasmer, *Russisches Etymologisches Wörterbuch* (1979).

## Verwysing 
: *Hierdie artikel is merendeels vertaal vanaf die Russiese Wikipedia-artikel :ru:Мокошь*
Bagiennik

**Bagiennik** is die naam van watergeeste in die Slawiese mitologie. Hulle was verwant aan die badhuis-gees Bannik. Hulle was onderdanig aan Wąda, dame van die mere en vlak strome.

Die Bagienniks het diep onder in mere en riviere gewoon. Hulle het ’n olierige stof uit hul neusgate vrygestel wat so warm was dat dit ’n mens kon brand, maar dit het ook genesende eienskappe gehad vir rumatiek, diep wonde, slegte spysvertering, hartsiektes en selfs onvrugbaarheid.

Die teenwoordigheid van bagienniks kon gesien word aan borrels op die wateroppervlak of aan die donker en modderige kleur van die water.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Bagiennik*
Modjadjiskloof

**Modjadjiskloof** (tot 2004 bekend as **Duiwelskloof**) is 'n klein dorp in die ooste van die Limpopo-provinsie, Suid-Afrika, 24 km noord van die groot dorp Tzaneen.

## Geskiedenis 
Die dorp het ontwikkel rondom die spoorweghalte nadat die spoorlyn tussen Tzaneen en Soekmekaar die dorp in 1914 bereik het. Die dorp is in 1919 opgemeet en in 1920 geproklameer. Die naam Duiwelskloof is waarskynlik afkomstig van die togryers wat deur die reënseisoen hier moes deursukkel wanneer die grond soos 'n moeras geword het. Die naam Duivelskloof was ook algemeen gebruik.

Die huidige naam van die dorp vereer koningin Modjadji of die Reënkoningin, die oorerflike heerser van die Balobedu-stam van die gebied.

## Omgewing 
Die Westfalia-landgoed van wyle dr. Hans Merensky, is sowat 5&nbsp;km suid van die dorp.

## Sien ook 
* Gereformeerde kerk Laeveld
* Modjadji Hoofkraal
* Lys van dorpe in Suid-Afrika

## Verwysings 
## Bronnelys 
*
Bannik

**Bannik** is die badhuis-gees in die Slawiese mitologie. Badhuise het soos saunas gelyk met stoomkamers aan die binnekant en ’n ontkleevertrek aan die buitekant. Dit was ’n plek waar vroue die lewe geskenk en waarsêery beoefen het, en dus was die badhuise vol sterk kragte. Die derde aansteking van die vuur (of die vierde, na gelang van die tradisie) was die offerande aan Bannik. Geen Christelike beelde is toegelaat nie omdat dit die bewoners kon aanstoot gee. 

## Sien ook 
*Bagiennik

## Verwysings
Evansville

**Evansville** is die derde grootste stad (ná Indianapolis en Fort Wayne) in die Amerikaanse deelstaat Indiana en het 'n bevolking van 121&nbsp;582 in 2000 gehad.

## Geografie 
Evansville is geleë in die suidweste van Indiana aan die noordoewer van die Ohiorivier.

## Demografie 
In 2000 het die stad 'n bevolking van 121&nbsp;582 gehad: 86,24% wit, 10,92% swart of Afro-Amerikaans, 0,21% Amerikaanse inboorlinge, 0,72% Asiaties, 0,05% Pasifiese eilanders, 0,49% van ander rasse en 1,37% van twee of meer rasse. Spaans-Amerikaners of Latyns-Amerikaners van enige ras het 1,1% van die bevolking uitgemaak.

## Eksterne skakels 
*  Amptelike webwerf
Boginki

Die **Boginki** (Pools vir "godinnetjies"; enkelvoud: **boginka**) is geeste in die Poolse mitologie. Volgens die tradisie sou groepe ou vroue rituele uitvoer en offerande bring aan die nimfe van die rivieroewers. Boginki het glo babatjies van hul mensema's gesteel en hulle vervang met Odmience – die Veranderdes. Dit lyk of hulle voorgangers van die roesalki was.

## Verwysings 
: ''Hierdie artikel is merendeels vertaal vanaf die Engelse Wikipedia-artikel :en:Boginki
* Herbert Gottschalk: Lexicon Der Mythologie. Safari-Verlag. Berlin. 1973.
Perkūnas

**Perkūnas** (Litaus: *Perkūnas*, Lets: *Pērkons*, Pruisies: *Perkūns*, Jotwingies/Sudowies: *Perkus*) is die Baltiese hemels- en dondergod en een van die belangrikste godhede in die Baltiese pantheon. Sy naam word soms as 'n sinoniem vir 'n donderstorm gebruik. Die Oud-Pruisiese woord *percunis* word slegs in die Elbingse Woordelys genoem en hier met "donder" vertaal – daar is geen verwysings na 'n mitologiese of religieuse betekenis nie.

In die Litause en Letse mitologie en godsdiens is Perkūnas as die god van donder, reën, berge, eikebome en as hemelsgod gedokumenteer. Hy is een van die godhede in die Baltiese pantheon waarna die meeste verwys word en ook vandag nog algemeen bekend. In die Nieuheidense bewegings van Litaue en Letland speel Perkūnas 'n sentrale rol.
Jaco de Bruyn

**Jaco de Bruyn** is 'n Suid-Afrikaanse model uit Pretoria. Hy dra die titel van Mnr. Pretoria 2009, en hy was ook die naaswenner in die Mnr. Suid-Afrika-kompetisie in 2009. Hy het in 2009 die *Heat*-tydskrif se Man Watch-kompetisie gewen.

## Bron 
*  7de Laan kry prikkelprins, Nuus24, 10 Julie 2009.